Ston13.08.2014.

Na temelju odredbi javnog poziva Hrvatske turističke zajednice (u daljnjem tekstu: HTZ)za izbor destinacija u pilot projektu PPS za posezonu 2014. godine navedenih u glavi IX., turističko vijeće TZO Ston na III sjednici održanoj 13.08.2014. donosi

 **ODLUKU**

**Članak 1.**

TZO Ston će sudjelovati u projektu PPS HTZ u PPS destinaciji koja će nositi naziv „Korčula & Pelješac“.

**Članak 2.**

Destinacija „Korčula & Pelješac“ sastoji se od područja općina Ston, Janjina, Trpanj, Orebić, Lumbarda, Smokvica, Blato i Vela luka, te grada Korčule.

**Članak 3.**

Na području destinacije „Korčula & Pelješac“ djeluju turističke zajednice: TZO Ston, TZO Janjina, TZO Trpanj, TZO Orebić, TZG Korčula, TZO Lumbarda, TZO Smokvica, TZO Blato, TZO Vela luka.

**Članak 4.**

Sjedište PPS kluba destinacije „Korčula & Pelješac“ nalazi se pri TZO Orebić.

**Članak 5.**

TZO Orebić će obavljati administrativne poslove u vezi rada PPS kluba „Korčula & Pelješac“, dok će svaka turistička zajednica voditi administrativne poslove za članove PPS kluba za područje za koje su osnovane.

**Članak 6.**

TZO Ston prihvaća da će raditi po pravilima i dokumentima koje donese HTZ, a koji se odnose na formiranje i rad PPS klubova, a koja uključuju sve dokumente koje HTZ donese na nacionalnoj razini u dosadašnjem i budućem razdoblju.

**Članak 7.**

TZO Ston se obvezuje da će koristiti znak PPS kluba koji utvrdi turističko vijeće HTZ u svim svojim promotivnim aktivnostima.

**Članak 8.**

Ova Odluka stupa na snagu danom donošenja.

Predsjednik TZO STON

Vedran Antunica